Na temelju članka 82., stavak 2., Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18 i 126/19) i članka 32. Statuta Grada Dubrovnika („Službeni glasnik Grada Dubrovnika", broj 4/09, 6/10, 3/11, 14/12, 5/13, 6/13-pročišćeni tekst, 9/15 i 5/18) Gradsko vijeće Grada Dubrovnika na 31. sjednici, održanoj 27. srpnja 2020., donijelo je

**O D L U K U**

**o raspodjeli rezultata poslovanja za 2019. godinu**

Članak 1.

Ovom se Odlukom utvrđuje namjena i obavlja raspodjela viška prihoda utvrđenog Godišnjim izvještajem o izvršenju proračuna Grada Dubrovnika za 2019. godinu u iznosu od 27.486.400 kuna te utvrđuje pokriće manjka primitaka od zaduživanja u iznosu 10.075.000 kuna.

Članak 2.

Ukupni prihodi i primici 2019. godine Grada Dubrovnika sa uključenim vlastitim i namjenskim prihodima i primicima proračunskih korisnika, uvećani za raspoloživa sredstva iz prethodne godine iznose 732.124.452 kuna, a ukupni rashodi i izdaci ostvareni u 2019. godini sa uključenim rashodima i izdacima proračunskih korisnika financiranih iz vlastitih i namjenskih prihoda i primitaka iznose 712.561.785 kuna, iz čega je razvidno da je ostvaren višak prihoda i primitaka nad rashodima i izdacima u konsolidiranom godišnjem izvršenju proračuna u iznosu 19.562.667 kuna, a koji će se sukladno izvorima financiranja i ostalim proračunskim načelima rasporediti u narednim proračunskim razdobljima.

Članak 3.

O raspodjeli financijskog rezultata proračunskih korisnika, utrošku prenesenog viška ili pokriću prenesenog manjka odluke donose upravna vijeća odnosno školski odbori pojedinog proračunskog korisnika sukladno članku 82. stavku 2. Pravilnika o proračunskom računovodstvu i računskom planu („Narodne novine“ br. 124/14, 115/15, 87/16, 3/18 i 129/19). Zapisnici sa sjednica i predmetne odluke pohranjeni su u nadležnim upravnim odjelima Grada Dubrovnika, a raspored rezultata sukladno donesenim odlukama provest će se u izmjenama i dopunama financijskih planova odnosno proračuna za 2020.godinu.

Članak 4.

Rezultat poslovanja za 2019. godinu iskazan u Godišnjem izvještaju o izvršenju proračuna, između izvornih prihoda i primitaka i izvornih rashoda i izdataka gradskog proračuna, ostvaren je kako slijedi:

* višak prihoda poslovanja u iznosu 26.225.244 kuna;
* višak prihoda od prodaje nefinancijske imovine u iznosu 1.261.172 kuna
* manjak primitaka od financijske imovine i zaduživanja u iznosu 10.075.022 kuna.

Članak 5.

Višak prihoda prema namjeni financiranja sastoji se od:

**a) namjenskog dijela viška prihoda u iznosu 13.894.435 kuna, i to:**

* neutrošeni višak prihoda prenesen iz 2018.g. 2.494.921 kuna
* naknade za uporabu pomorskog dobra…777.714 kuna
* prihodi od spomeničke rente …50.779 kuna
* naknade za nedostajuća parkirna mjesta…1.050.294 kuna
* boravišne pristojbe…567.253 kuna
* komunalnog doprinosa…1.199.867 kuna
* komunalne naknade…4.589.541 kuna
* prihodi posebne namjene… 25.667 kuna
* naknade za legalizaciju…330.865 kuna
* tekuće pomoći…2.696 kuna
* kapitalne pomoći…1.363.597 kuna
* tekuće donacije…180.069 kuna
* prihod od prodaje zemljišta…790.524 kuna
* prihod od prodaje građevinskih objekata…470.648 kuna

**b) nenamjenskog dijela viška prihoda:13.591.981**

* + opći prihodi i primici…13.587.022 kuna
  + prihodi od vlastite djelatnosti…4.959 kuna.

Članak 6.

Od ukupno ostvarenog viška prihoda od 27.486.400 kuna (zaokruživanje na stotice), iznos od 14.600.000 kuna već je planiran kao izvor financiranja u Proračunu za 2020. godinu na programima i projektima njegovog posebnog dijela. Ovom odlukom izvršava se daljnja raspodjela viška kao i usklađenje planiranog viška prihoda odnosno potvrda plana ili izmjena plana ukoliko je došlo do novih okolnosti.

**Namjenski višak prihoda od 13.894.435 kuna** (13.894.400-zaokruživanje na stotice) utrošit će se sukladno namjeni kako slijedi:

***1. Višak prihoda u iznosu od 2.494.900 kuna*** su sredstva prenesena kao višak prihoda iz 2018. godine u 2019. godinu, i ista nisu utrošena tijekom 2019. godine, zbog neispunjenja dinamike izvršavanja planiranim investicijskim projektima i sada se planiraju utrošiti u 2020.godini:

1.1.Upravni odjel za poslove gradonačelnika planirao je na projektu K800909 Luka Dubrovnik iznos od 1.000.000 kuna, a ovom odlukom se smanjuje na 886.900 kuna;

1.2.Upravni odjel za promet planirao je ukupno 1.400.000 kuna i to na projektu K812214 Parkiralište u ulici Marina Kneževića 400.000 kuna ovom odlukom povećava se za 156.200 kuna, na projektu K812215 Parkiralište u ulici Između Dolaca 1.000.000kuna,

1.3.Upravni odjel za turizam gospodarstvo i more izvršit će obvezu prema Agronomskom fakultetu kroz aktivnost A301309 Poticanje poljoprivrede i ribarstva u iznosu 30.000 kuna

1.4. Upravni odjel za izgradnju i upravljanje projektima utrošit će na projektu K813915 Dječji vrtić Pčelica iznos od 21.800 kuna.

***2. Višak prihoda u iznosu od 777.700 kuna***su namjenska sredstva naknade za uporabu pomorskog dobra koja se raspodjeljuju u Upravni odjel za turizam gospodarstvo i more na aktivnosti A810003 Pomorsko dobro i održavanje plaža.

***3. Višak prihoda u iznosu od 50.800 kuna*** namjenska su sredstva od spomeničke rente i raspodjeljuju se u Upravni odjel za kulturu i baštinu, Zavodu za obnovu Dubrovnika, na projekt A812001 Redovni programi za očuvanje kulturne baštine.

***4. Višak prihoda u iznosu od 1.050.300 kuna*** namjenska su sredstva od naknade za nedostajuća parkirna mjesta od čega je 160.000 kuna već planirano u Upravnom odjelu za izgradnju i upravljanje projektima na projektu K813206 Nika i Meda Pucića, a ostatak od 890.300 kuna rasporedit će se na slijedeće kapitalne projekte: K131003 Kardinala Stepinca-Iva Dulčića 347.300 kuna; K139033 Sportska dvorana Orašac 260.000 kuna; K139010 Dvorana Gladijator 145.000 kuna i K139050 Park Pile 138.000 kuna.

***5.******Višak prihoda u iznosu od 567.300 kuna***su namjenska sredstva od boravišne pristojbe i raspodjeljuju se na:

5.1.Upravni odjel za turizam gospodarstvo i more 152.300 kuna na aktivnosti A810004 Poticaji za produljenje turističke sezone

5.2.Upravni odjel za obrazovanje, šport, socijalnu skrb i civilno društvo na projekt sportske manifestacije A806505 Du Moution 415.000 kuna.

***6.******Višak prihoda u iznosu od 1.199.900 kuna*** namjenska su sredstva od komunalnog doprinosa i raspoređuju se u UpravnI odjel za izgradnju i upravljanje projektima na ulaganje u projekt K131003 Kardinala Stepinca-Iva Dulčića u ukupnom iznosu.

***7. Višak prihoda u iznosu od 4.589.500 kuna*** su sredstva ostvarena kao višak prihoda od komunalne naknade od čega je 5.290.000 kuna već bilo planirano u Proračunu za 2020.godinu na projektima:

7.1.Upravnog odjela za izgradnju i upravljanje projektima:

K813206 Nika i Meda Pucića 1.340.000; K813601 Cesta Most.dr.F. Tuđmana – Osojnik 2.950.000 kuna koji se ovom odlukom skida i predlaže utrošiti na projekt K813103 Kardinala Stepinca – I. Dulčića u ukupnom iznosu od 2.950.000 kuna, a K813931 Judo dvorana Mokošica 1.000.000 kuna i ovom Odlukom se skida projekt Judo dvorana Mokošica iz razlog što je projekt završen, a tako i taj dio komunalne naknade utrošen u 2019.godini.

7.2.Upravnom odjelu za komunalne djelatnosti i mjesnu samoupravu raspoređuje se preostali dio komunalne naknade u iznosu 299.500 kuna za projekt A801607 Čistoća javnih površina-zona ABCD.

***8.******Višak prihoda u iznosu od 25.700 kuna*** namjenska su sredstva od naknade za uređenje voda i raspoređuje se u Upravni odjel za promet na projekt A812211 Održavanje slivnika, rešetki i oborinskih kanala.

***9.Višak prihoda u iznosu od 330.900 kuna*** su namjenska sredstva naknade za legalizaciju objekata i raspodjeljuju se u:

9.1.Upravni odjel za poslove gradonačelnika iznos od 132.300 kuna na aktivnost A800501 Administracija i upravljanje za plaće djelatnika Upravnog odjela za izdavanje i provedbu dokumenata i prostornog uređenja i gradnje

9.2.Upravni odjel za izgradnju i upravljanje projektima za infrastrukturno poboljšanje kroz projekte K131014 Javna površina ispred Stadiona Lapad u iznosu 128.000 kuna; K133009 Montovjerna- Batala – oborinska odvodnja u iznosu 50.000 kuna i K139027 Igralšte Komolac u iznosu 20.500 kuna.

***10.******Višak prihoda u iznosu 2.700 kuna*** su namjenska sredstva od tekućih pomoći županije koja će se utrošiti u Upravnom odjelu za obrazovanje, šport, socijalnu skrb i civilno društvo na projekt A806502 Ogrijev.

***11. Višak prihoda u iznosu od 1.363.600 kuna*** sredstva su od kapitalnih pomoći , koja će se u Upravnom odjelu za izgradnju i upravljanje projektima utrošiti na projekt K13.5002 Sanacija odlagališta Grabovica.

***12. Višak prihoda u iznosu od 180.100 kuna*** su namjenska sredstva od tekućih donacija Upravnom odjelu za obrazovanje, šport, socijalnu skrb i civilno društvo za projekt A806505 Jednokratne pomoći.

***13. Višak prihoda u iznosu od 790.500 kuna*** su namjenska sredstva od prodaje zemljišta i planirao se utrošiti u Upravnom odjelu za gospodarenje gradskom imovinom na otplatu glavnice primljenih zajmova kroz aktivnost A803402 Ulaganje u stanove, međutim stupanjem na snagu Odluke o izmjenama Odluke o ustrojstvu gradske uprave Grada Dubrovnika (Službeni glasnik Grada Dubrovnika broj 6/20) u narednim izmjenama i dopunama Proračuna Grada Dubrovnika kroz promjenu organizacijske klasifikacije Razdjel 06 Upravni odjel za gospodarenje gradskom imovinom postaje sastavni dio Razdjela 02 Upravnog odjela za poslove gradonačelnika i to kao Glava 02400 Gospodarenje gradskom imovinom., a s čim će se uskladiti i programska klasifikacija.

***14. Višak prihoda u iznosu od 470.700 kuna*** su namjenska sredstva od prodaje građevinskih objekata i utrošiti će se u Upravnom odjelu za izgradnju i upravljanje projektima na projekt K813606 Lapadska obala 452.700 kuna i na projekt Cesta Tamarić K813603 18.000 kuna.

Članak 7.

***15. Višak prihoda u iznosu 5.000 kuna*** prihod je od vlastite djelatnosti odnosno od usluge naplaćene od Hrvatskih voda i raspoređuje se u Upravnom odjelu za za komunalne djelatnosti i mjesnu samoupravu za projekt A801607 Čistoća javnih površina-zona ABCD .

***16. Višak prihoda u iznosu od 13.587.000 kuna*** nenamjenska su sredstva općih prihoda i primitaka od čega je 6.750.000 kuna već bilo planirano u Proračunu za 2020., a ovom odlukom umanjuje se za 2.890.000 kuna, i raspoređuje 9.727.000 kuna na određene projekte u slijedećim upravnim odjelima:

16.1. Upravni odjel za gospodarenje gradskom imovinom planirao je na projektu K803703 Most-Osojnik za otkup zemljišta 4.000.000 kuna i ovom odlukom smanjuje se za 2.890.000 kuna zbog izvršenih rashoda u prosincu 2019. godine, te na tom projektu ostaje 1.110.000 kuna. Međutim stupanjem na snagu Odluke o izmjenama Odluke o ustrojstvu gradske uprave Grada Dubrovnika (Službeni glasnik Grada Dubrovnika broj 6/20) u narednim izmjenama i dopunama Proračuna Grada Dubrovnika kroz promjenu organizacijske klasifikacije Razdjel 06 Upravni odjel za gospodarenje gradskom imovinom postaje sastavni dio Razdjela 02 Upravnog odjela za poslove gradonačelnika i to kao Glava 02400 Gospodarenje gradskom imovinom, izvršit će se i usklađivanje programske klasifikacije

16.2. Upravni odjel odjel za urbanizam, prostorno planiranje i zaštitu okoliša planirao 1.500.000 kuna viška od općih prihoda i primitaka i to po projektima: K811601 Prostorni plan uređenja 300.000 kuna; K811603 Urbanistički planovi uređenja 650.000 kuna i K811625 Ostala prostorno –planska dokumentacija 550.000 kuna, i ovom odlukom se sve potvrđuje;

16.3. Upravni odjel za izgradnju i upravljanje projektima planirao je 1.250.000 kuna viška od općih prihoda i primitaka po projektima: K813114 Javna površina ispred Stadiona Lapad 200.000 kuna; K813702 Zgrade u Solitudu 200.000 kuna, K813609 Importane 750.000 kuna koji se zbog novonastalih okolnosti u ukupnom iznosu preraspodjeljuje na projekt K813103 Kardinala Stepinca – I.Dulčića, i K814001 Zgrada pred Dvorom 100.000 kuna koji projekt je završen u 2019 i iznos od 100.000 kuna se također preraspodjeljuje na projekt K813103 Kardinala Stepinca – I.Dulčića;

16.4.Upravnom odjelu za komunalne djelatnosti i mjesnu samoupravu raspoređuje se 7.000.000 kuna za Javnu vatrogasnu postrojbu „Dubrovački vatrogasci“ na aktivnost A803002 Decentralizirane funkcije – iznad minimalnog financijskog standarda:

16.5.Upravnom odjelu za poslove gradonačelnika raspoređuje se 2.727.000 kuna za aktivnost A800901 Protokol i informiranje.

Članak 8.

Manjak primitaka u iznosu 10.075.000 kuna pokrit će se iz kreditnih sredstava HBOR-a koja su doznačena u siječnju i veljači 2020.godine. Manjak primitaka u iznosu 10.075.000 nastao je zbog rashoda financiranih iz kreditnih sredstava, nastalih u 2019.godini i evidentiranih u 2019.godini, a za koje se kreditna sredstva raspoloživa u 2020.godini.

Članak 9.

Ova odluka stupa na snagu prvog dana od dana objave u „Službenom glasniku Grada Dubrovnika“.

KLASA: 400-06/18-02/01

URBROJ: 2117/01-09-20-148

Dubrovnik, 27. srpnja 2020.

Predsjednik Gradskog vijeća:

**mr.sc. Marko Potrebica,** v. r.

------------------------------------------------